**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 23 – 9 – 2016**

**ΑΜΑΡΟΥΣΙΟΥ Αρ. Πρ.: 162**

**Ταχ. Δ/νση: Κηφισίας 211**

**Τ. Κ. 15124 Μαρούσι**

**Τηλ. : 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousisou.gr**](http://www.syllogosekpaideutikonpeamarousisou.gr/)

**Προς: Μέλη Συλλόγου μας**

**Κοινοποίηση: Δ. Ο. Ε., Δ/νση Π. Ε. Β΄ Αθήνας, Σχολικούς Συμβούλους Β΄Δ/νσης Π. Ε. Αθήνας,**

**Θέμα: « Σύνταξη και κατάθεση ωρολόγιων προγραμμάτων (νέων ενιαίου τύπου ολοήμερων) Δημοτικών Σχολείων».**

**Ύστερα από οχλήσεις συναδέλφων – μελών του Συλλόγου μας αναφορικά με προφορικές οδηγίες που δίνονται από τη Δ/νση Π. Ε. Β΄ Αθήνας προς τους Δ/ντές των Δημοτικών Σχολείων αναφορικά με τη σύνταξη των ωρολόγιων προγραμματών των ενιαίου τύπου ολοήμερων Δημοτικών Σχολείων, το Δ. Σ. του Συλλόγου Εκπ/κών Π. Ε. Αμαρουσίου καταθέτει τα εξής:**

* **Όλοι οι εκπαιδευτικοί ΠΕ70 (δάσκαλοι) οφείλουν να εξαντλούν το υποχρεωτικό διδακτικό τους ωράριο στις τάξεις (τμήματα που έχουν αναλάβει στην πρωινή ζώνη) για ευνόητους παιδαγωγικούς λόγους.**
* **Οι προτάσεις στελεχών της Δ/νσης Π. Ε. Β΄ Αθήνας περί ανάθεσης ωρών της ευέλικτης ζώνης σε εκπαιδευτικούς ειδικοτήτων προκειμένου να εξευρεθούν ώρες εκπαιδευτικών ΠΕ70 (δασκάλων) για να λειτουργήσουν τα ολοήμερα τμήματα του νέου ενιαίου τύπου ολοήμερου Δημοτικού Σχολείου είναι κατάφορα αντιπαιδαγωγική, διαλύει τις τάξεις – τμήματα των Δημοτικών Σχολείων, εξαιτίας του αυξημένου αριθμού εκπαιδευτικών που θα μπαίνουν στις τάξεις και εντάσσεται στη λογική της «λογιστικής των ωρών» προκειμένου να λειτουργήσει το νέο ολοήμερο Δημοτικό Σχολείο (ενιαίου τύπου) με όσο το δυνατό χαμηλότερο οικονομικό κόστος σε βάρος της ποιότητας της εκπαίδευσης και ελαστικοποιώντας περαιτέρω τις εργασιακές σχέσεις των εκπαιδευτικών.**
* **Επίσης η ανάθεση ωρών ευέλικτης ζώνης σε εκπαιδευτικούς ειδικοτήτων για να είναι σύννομη χρειάζεται πράξη του Π.Υ.Σ.Π.Ε. της Β΄ Δ/νσης Π. Ε. Αθήνας.**

**ΚΑΛΟΥΜΕ ΤΟΥ ΣΥΛΛΟΓΟΥΣ ΔΙΔΑΣΚΟΝΤΩΝ ΝΑ ΜΗΝ ΑΠΟΔΕΧΟΝΤΑΙ ΤΕΤΟΙΟΥ ΕΙΔΟΥΣ ΔΙΕΥΘΕΤΗΣΕΙΣ ΣΤΗ ΣΥΝΤΑΞΗ ΤΩΝ ΩΡΟΛΟΓΙΩΝ ΠΡΟΓΡΑΜΜΑΤΩΝ ΚΑΙ ΙΔΙΑΙΤΕΡΑ ΧΩΡΙΣ ΠΡΑΞΗ ΤΟΥ Π.Υ.Σ.Π.Ε. Β΄ ΑΘΗΝΑΣ.**

**ΟΣΟΙ ΕΠΕΛΕΞΑΝ ΝΑ ΔΙΑΛΥΣΟΥΝ ΤΟ ΔΗΜΟΤΙΚΟ ΣΧΟΛΕΙΟ ΘΑ ΑΝΑΛΑΒΟΥΝ ΤΙΣ ΕΥΘΥΝΕΣ ΤΟΥΣ.**

**Καλούμε το Δ. Σ. της Δ. Ο. Ε. να επιλυφθεί άμεσα του θέματος.**

